Môže Kombinácia Neurolu a Mirzatenu Spôsobovať Potenie?
Dobrý deň, užívam neurol aj mirzaten.môže táto kombinácia spôsobovať potenie?
Dobrý deň,
ďakujeme za Vašu otázku.
Súčasným užívaním daných liekov sa vzájomne potenciuje ich centrálne tlmivý účinok. Nadmerné potenie doposiaľ nebolo hlásené ako vedľajší účinok pri užívaní daných liekov. O vzniknutých ťažkostiach je potrebné upovedomiť predpisujúceho lekára, ktorý zváži ďalší postup v liečbe. Môže sa totiž jednať o doposiaľ nepozorovaný vedľajší účinok.
Vo veľmi zriedkavých prípadoch môže samotný Mirzaten viesť k takzvanému sérotonínovému syndrómu. Niektoré príznaky tohto syndrómu sú: nevysvetliteľná horúčka, potenie, zrýchlená srdcová činnosť, hnačka, (nekontrolované) sťahy svalov, triaška, zvýšené reflexy, nepokoj, zmeny nálady a bezvedomie. V prípade, žeby sa u Vás objavila kombinácia týchto príznakov, je potrebné okamžite vyhľadať lekársku pomoc.
Prajem všetko dobré.
S pozdravom
Mgr. Emma Halás Haluščíková